ddrg/super_eurlex huggingface dataset:
Nõukogu direktiiv 97/75/EÜ,

15. detsember 1997,

millega muudetakse direktiivi 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta ning laiendatakse seda Suurbritannia ja Põhja-Iiri Ühendkuningriigi suhtes

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 100,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiivi 96/34/EÜ [4] on nõukogu vastu võtnud asutamislepingu protokollile 14 lisatud sotsiaalpoliitikat käsitleva kokkuleppe, eriti selle artikli 4 lõike 2 alusel; seetõttu ei kohaldata kõnealust direktiivi Suurbritannia ja Põhja-Iiri Ühendkuningriigi suhtes;

Euroopa Ülemkogu kiitis oma 16. ja 17. juuni 1997. aasta Amsterdami istungjärgul heaks valitsustevahelise konverentsi kokkuleppe lülitada sotsiaalpoliitika kokkulepe asutamislepingusse ning märkis ühtlasi, et tuleks leida seaduslik viis täita Suurbritannia ja Põhja-Iiri Ühendkuningriigi soov üle võtta kõnealuse kokkuleppe alusel vastuvõetud direktiivid enne Amsterdami lepingu allakirjutamist; käesolev direktiiv püüab seda eesmärki täita, laiendades direktiivi 96/34/EÜ Ühendkuningriigi suhtes;

asjaolu, et direktiivi 96/34/EÜ ei kohaldata Ühendkuningriigi suhtes, mõjutab otseselt siseturu toimimist; kõnealusele direktiivile lisatud raamkokkuleppe ning eelkõige töötavate vanemate vanemliku ja ametialase vastutuse sobitamise põhimõtte rakendamine kõikides liikmesriikides parandab siseturu toimimist;

raamkokkuleppe rakendamise eesmärk on eelkõige meeste ja naiste võrdse kohtlemise saavutamine, pidades silmas töövõimalusi ja kohtlemist tööl, ning töö- ja pereelu sobitamine;

pärast käesoleva direktiivi vastuvõtmist hakatakse direktiivi 96/34/EÜ kohaldama Ühendkuningriigis; alates käesoleva direktiivi jõustumise kuupäevast tuleks direktiivis 96/34/EÜ kasutatud mõiste "liikmesriigid" hulka arvata ka Ühendkuningriik,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 96/34/EÜ kohaldatakse Suurbritannia ja Põhja-Iiri Ühendkuningriigi suhtes, ilma et see piiraks artikli 2 kohaldamist.

Artikkel 2

Direktiivi 96/34/EÜ artiklisse 2 lisatakse järgmine lõige:

"1a. Suurbritannia ja Põhja-Iiri Ühendkuningriigi puhul asendatakse lõikes 1 esitatud kuupäev 3. juuni 1998 kuupäevaga 15. detsember 1999."

Artikkel 3

Käesolev direktiiv on adresseeritud liikmesriikidele.

Brüssel, 15. detsember 1997

Nõukogu nimel

eesistuja

J.-C. Juncker

[1] EÜT C 335, 6.11.1997.

[2] EÜT C 371, 8.12.1997.

[3] EÜT C 355, 21.11.1997.

[4] EÜT L 145, 19.6.1996, lk 4.

--------------------------------------------------
Euroopa Liidu Teataja L 180 , 09/07/1997 Lk 0021 - 0021



Nõukogu direktiiv 97/40/EÜ, 25. juuni 1997, millega muudetakse direktiivi 93/113/EÜ ensüümide, mikroorganismide ja neid sisaldavate valmististe loomasöötades kasutamise ja turustamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 23. novembri 1970. aasta direktiivis 70/524/EMÜ söödalisandite kohta [4] sätestatakse söödalisandite kasutamise lubamisega seotud põhimõtted; direktiiviga 93/113/EMÜ [5] lubatakse liikmesriikidel ajutiselt kasutada ja turustada kõnealuseid tooteid eeldusel, et kättesaadava teadusliku tõendusmaterjali põhjal ei ohusta nad loomade ega inimeste tervist; vastavalt direktiivile 93/113/EÜ peab komisjon enne 1. jaanuari 1997 tegema otsuse toimikute kohta, mille liikmesriigid on esitanud enne 1. jaanuari 1996 ühenduse heakskiidu saamiseks vastavalt direktiivile 70/524/EMÜ; liikmesriikide esitatud toimikute suur arv ei võimalda teha kõigi taotluste suhtes kõiki asjaolusid arvestavat otsust 31. detsembriks 1996; seetõttu tuleks komisjoni otsuse tegemise tähtpäev lükata edasi 18 kuu võrra, et komisjonil ja liikmesriikidel oleks piisavalt aega esitatud toimikute läbivaatamiseks, ON VASTU VÕTNUD KÄESOLEVA DIREKTIIVI: Artikkel 1 Direktiivi 93/113/EÜ artiklis 5 asendatakse kuupäev "1. jaanuar 1997" kuupäevaga "1. juuli 1998". Artikkel 2 Käesolev direktiiv jõustub seitsmendal päeval pärast avaldamist Euroopa Ühenduste Teatajas. Artikkel 3 Käesolev direktiiv on adresseeritud liikmesriikidele. Luxembourg, 25. juuni 1997 Nõukogu nimel eesistuja J. Van Aartsen [1] EÜT C 95, 24.3.1997, lk 30. [2] EÜT C 85, 17.3.1997, lk 176. [3] EÜT C 133, 28.4.1997, lk 26. [4] EÜT L 270, 14.12.1970, lk 1. Direktiivi on viimati muudetud komisjoni direktiiviga 96/66/EÜ (EÜT L 272, 25.10.1996, lk 32). [5] EÜT L 334, 31.12.1993, lk 17. --------------------------------------------------
PARANDUS
Komisjoni 29. aprilli 1998. aasta direktiivi 98/28/EÜ (millega antakse e rand toiduhügieeni
käsitleva direktiivi 93/43/EMÜ teatavatest sätetest seoses toorsuhkru meretranspordiga)
parandus
(Euroopa Liidu Teataja eriväljaanne 2004, 13. Tööstuspoliitika ja siset urg, 20. köide, lk 281)
1. Pealkiri:
“KOMISJONI DIREKTIIV 98/28/EÜ, 29. aprill 1998, millega antakse erand to iduhügieeni käsitleva
direktiivi 93/43/EMÜ teatavatest sätetest seoses toorsuhkru meretrans pordiga”
asendatakse pealkirjaga:
“KOMISJONI DIREKTIIV 98/28/EÜ, 29. aprill 1998, millega lubatakse erand toiduainete hügieeni
käsitleva direktiivi 93/43/EMÜ teatavatest sätetest toorsuhkru meretr anspordil mahtlastina”.
2. Artikli 2 lõige 1 sõnastatakse järgmiselt:
“Toorsuhkru, mis ei ole mõeldud kasutamiseks toiduna või toidu koostisos ana ilma selle eelneva
täieliku ja tõhusa rafineerimiseta, meretransport mahtlastina on lubat ud mahutites ja/või
konteinerites/tankerites, mis ei ole ette nähtud üksnes toiduainete tra nspordiks.”
3. Artikli 2 lõikes 2 asendatakse sõna “vedelik” sõnadega “vedeliku mahtl ast”.13/34. kd ET Euroopa Liidu Teataja 885
„1. Leiutisi peetakse patenditavaks, kui nende kaubanduslik kasutus oleks vastuolus avaliku korra või moraaliga; sellest hoolimata ei loeta kasutust vastuolus olevaks üksnes selle tõttu, et see on õigus- või haldusnormiga keelatud.“
Euroopa Liidu Teataja L 170 , 16/06/1998 Lk 0015 - 0015



Komisjoni direktiiv 98/39/EÜ, 5. juuni 1998, millega kohandatakse tehnika arenguga nõukogu direktiivi 75/321/EMÜ põllu- ja metsamajanduslike ratastraktorite roolisüsteemi kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. mai 1975. aasta direktiivi 75/321/EMÜ põllu- või metsamajanduslike ratastraktorite roolisüsteemi käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 97/54/EÜ, [2] eriti selle artiklit 4, ning arvestades, et: mootoririket võib käsitleda spetsiaalse abiseadme rikke potentsiaalse põhjusena, mis võib põhjustada rooli lukustumise; seetõttu tuleks direktiivi 75/321/EMÜ vastavalt muuta; käesolevas direktiivis ettenähtud meetmed on kooskõlas viimati direktiiviga 97/54/EÜ muudetud nõukogu direktiiviga 74/150/EMÜ asutatud tehnika arenguga kohandamise komitee arvamusega, [3] ON VASTU VÕTNUD KÄESOLEVA DIREKTIIVI: Artikkel 1 Direktiivi 75/321/EMÜ lisa punktis 2.2.4.1.2 asendatakse esimene lause järgmisega: "Kui traktorile on paigaldatud punktis 1.2.1.3. määratletud võimendiga roolisüsteem, mis töötab täielikult hüdraulilise roolimehhanismina, peab olema võimalik spetsiaalseadmestiku või mootori rikke korral sooritada punktis 2.2.1.3 kirjeldatud manöövreid spetsiaalse abiseadme abil." Artikkel 2 1. Alates 1. maist 1999 ei tohi ükski liikmesriik: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest, siseriikliku tüübikinnituse andmisest, ega - keelata traktorite kasutuselevõtmist, kui need vastavad käesoleva direktiiviga muudetud direktiivi 75/321/EMÜ nõuetele. 2. Alates 1. oktoobrist 1999 liikmesriigid: - ei tohi enam väljastada direktiivi 74/150/EMÜ artikli 10 lõike 1 kolmandas taandes nimetatud dokumenti traktoritüübile, mis ei vasta käesoleva direktiiviga muudetud direktiivi 75/321/EMÜ nõuetele, - võivad keelduda siseriikliku tüübikinnituse andmisest traktoritüübile, mis ei vasta käesoleva direktiiviga muudetud direktiivi 75/321/EMÜ nõuetele. Artikkel 3 1. Liikmesriigid jõustavad käesoleva direktiivi täitmiseks vajalikud õigusnormid 30. aprilliks 1999 ja teatavad nendest viivitamata komisjonile. Liikmesriigid lisavad kõnealuste normide vastuvõtmisel nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate oluliste siseriiklike õigusnormide teksti. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 5. juuni 1998 Komisjoni nimel Komisjoni liige Martin bangemann [1] EÜT L 147, 9.6.1975, lk 24. [2] EÜT L 277, 10.10.1997, lk 24. [3] EÜT L 84, 28.3.1974, lk 10. --------------------------------------------------
Euroopa Liidu Teataja L 119 , 22/04/1998 Lk 0015 - 0015



Komisjoni direktiiv 98/21/EÜ, 8. aprill 1998, millega muudetakse nõukogu direktiivi 93/16/EMÜ arstide vaba liikumise hõlbustamise ning nende diplomite, tunnistuste ja muude kvalifikatsiooni tõendavate dokumentide vastastikuse tunnustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 49, artikli 57 lõiget 1 ja lõike 2 esimest ja kolmandat lauset ning artiklit 66, võttes arvesse nõukogu 5. aprilli 1993. aasta direktiivi 93/16/EMÜ arstide vaba liikumise hõlbustamise ning nende diplomite, tunnistuste ja muude kvalifikatsiooni tõendavate dokumentide vastastikuse tunnustamise kohta, [1] viimati muudetud Euroopa Parlamendi ja nõukogu direktiiviga 97/50/EÜ, [2] eriti selle artiklit 44a, ning arvestades, et: Madalamaad on esitanud põhjendatud taotluse töötervishoiu nimetuse muutmise kohta kõnealuse liikmesriigi osas nende meditsiinierialade loendis, mis on kahele või enamale liikmesriigile ühised; Belgia ja Luksemburg on esitanud põhjendatud taotluse töötervishoiu lisamiseks kõnealuste liikmesriikide osas nende meditsiinierialade loendisse, mis on kahele või enamale liikmesriigile ühised; Rootsi on esitanud põhjendatud taotluse rahvatervise lisamiseks kõnealuse liikmesriigi osas nende meditsiinierialade loendisse, mis on kahele või enamale liikmesriigile ühised; käesoleva direktiiviga ettenähtud meetmed on kooskõlas nõukogu otsusega 75/365/EMÜ [3] loodud kõrgemate tervishoiuametnike komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 93/16/EMÜ artikli 7 lõiget 2 muudetakse järgmiselt: a) punktile "töötervishoid" lisatakse: "Belgia: médicine du travail / arbeidsgeneeskunde, Luksemburg: médecine du travail"; b) punktis "töötervishoid" asendatakse riiginime "Madalmaad" kõrval nimetus "arbeids- en bedrijfsgeneeskunde" nimetusega "arbeid en gezondheid"; c) punktile "rahvatervis" lisatakse: "Rootsi: Socialmedicin". Artikkel 2 1. Liikmesriigid jõustavad käesoleva direktiivi täitmiseks vajalikud õigusnormid 31. detsembriks 1998. Liikmesriigid teatavad sellest viivitamata komisjonile. Käesoleva lõike kohaselt vastuvõetud õigusnormidesse või ametliku avaldamise korral nende õigusnormide juurde lisatakse viide käesolevale direktiivile. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 8. aprill 1998 Komisjoni nimel komisjoni liige Mario Monti [1] EÜT L 165, 7.7.1993, lk 1. [2] EÜT L 291, 24.10.1997, lk 35. [3] EÜT L 167, 30.6.1975, lk 19. --------------------------------------------------
Euroopa Liidu Teataja L 067 , 07/03/1998 Lk 0029 - 0030



Komisjoni direktiiv 98/15/EÜ, 27. veebruar 1998, millega muudetakse teatavaid nõukogu direktiivi 91/271/EMÜ I lisas kehtestatud nõudeid (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. mai 1991. aasta direktiivi 91/271/EMÜ asulareovee puhastamise kohta, [1] eriti selle artikli 5 lõiget 3, ning arvestades, et: direktiivi 91/271/EMÜ I lisa tabelis 2 asulareoveepuhastitest eutrofeerunud tundlikele aladele juhitavale veele kehtestatud nõuded on tekitanud tõlgendusprobleeme, mis on vaja lahendada; sellega seoses on vaja muuta kõnealuse direktiivi I lisa tabelit 2; käesoleva direktiiviga ettenähtud meetmed on kooskõlas direktiivi 91/271/EÜ artiklis 18 sätestatud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 91/271/EMÜ I lisa muudetakse vastavalt käesoleva direktiivi lisale. Artikkel 2 Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. septembril 1998. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 27. veebruar 1998 Komisjoni nimel komisjoni liige Ritt Bjerregaard [1] EÜT L 135, 30.5.1991, lk 40. -------------------------------------------------- LISA Direktiivi 91/271/EMÜ I lisa tabel 2 asendatakse järgmisega: "Tabel 2: Nõuded heitveele, mis juhitakse asulareovee puhastitest tundlikele aladele, mis vastavad II lisa punkti A alapunkti a kriteeriumidele ja kus esineb eutrofeerumist. Olenevalt kohapealsest olukorrast võib kohaldada üksnes üht või mõlemat parameetrit. Kehtivad kontsentratsiooni või vähendusprotsendi kohta esitatud väärtused. Parameetrid | Kontsentratsioon | Väikseim vähendusprotsent | Mõõtmise võrdlusmeetod | Üldfosfor | 2 mg/l (ie 10000-100000) | 80 | Molekulaarabsorptsiooni spektrofotomeetria | 1 mg/l (ie üle 100000) | Üldlämmastik | 15 mg/l (ie 10000-100000) | 70-80 | Molekulaarabsorptsiooni spektrofotomeetria | 10 mg/l (ie üle 100000) | --------------------------------------------------
Euroopa Liidu Teataja L 205 , 22/07/1998 Lk 0066 - 0066



Nõukogu direktiiv 98/52/EÜ, 13. juuli 1998, millega laiendatakse Suurbritannia ja Põhja-Iiri Ühendkuningriigi suhtes direktiivi 97/80/EÜ soolise diskrimineerimise juhtude tõendamiskohustuse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu on direktiivi 97/80/EÜ [4] vastu võtnud EÜ asutamislepingu sotsiaalpoliitikat käsitlevale protokollile nr 14 lisatud sotsiaalpoliitikat käsitleva kokkuleppe, eriti selle artikli 2 lõike 2 alusel; seetõttu ei kohaldata kõnealust direktiivi Ühendkuningriigi suhtes; Euroopa Ülemkogu kiitis oma 16. ja 17. juuni 1997. aasta Amsterdami istungjärgul heaks valitsustevahelise konverentsi kokkuleppe lülitada sotsiaalpoliitika kokkulepe asutamislepingusse ning märkis ühtlasi, et tuleb leida seaduslik viis täita Ühendkuningriigi soov üle võtta kõnealuse kokkuleppe alusel vastuvõetud ja enne Amsterdami lepingu jõustumist vastuvõetavad direktiivid; nõukogu 24. juuli 1997. aasta istungjärgul otsustasid nõukogu ja komisjon jõustada Euroopa Ülemkogu Amsterdami istungjärgul vastuvõetud otsused; peale selle lepiti kokku, et sama korda kohaldatakse mutatis mutandis sotsiaalpoliitika kokkuleppe alusel edaspidi vastuvõetavate direktiivide suhtes; käesolev direktiiv püüab seda eesmärki täita, laiendades direktiivi 97/80/EÜ Ühendkuningriigi suhtes; asjaolu, et direktiivi 97/80/EÜ ei kohaldata Ühendkuningriigi suhtes, mõjutab otseselt ühisturu toimimist; meeste ja naiste võrdse kohtlemise põhimõtte tõhus rakendamine kõikides liikmesriikides, eelkõige soolise diskrimineerimise juhtude tõendamiskohustust käsitlevate eeskirjade kaudu, parandab ühisturu toimimist; pärast käesoleva direktiivi vastuvõtmist hakatakse direktiivi 97/80/EÜ Ühendkuningriigis kohaldama; alates käesoleva direktiivi jõustumisest tuleks direktiivis 97/80/EÜ kasutatud mõiste "liikmesriigid" hulka arvata ka Ühendkuningriik; Ühendkuningriigile tuleks anda samasugune kolmeaastane ajavahemik, nagu anti teistele liikmesriikidele direktiivi 97/80/EÜ järgimiseks vajalike sätete jõustamiseks, ON VASTU VÕTNUD KÄESOLEVA DIREKTIIVI: Artikkel 1 Direktiivi 97/80/EÜ kohaldatakse Suurbritannia ja Põhja-Iiri Ühendkuningriigi suhtes, ilma et see piiraks artikli 2 kohaldamist. Artikkel 2 Direktiivi 97/80/EÜ artikli 7 esimesele lõigule lisatakse järgmine lõik: "Suurbritannia ja Põhja-Iiri Ühendkuningriigi puhul asendatakse lõikes 1 esitatud kuupäev 1. jaanuar 2001 kuupäevaga 22. juuli 2001." Artikkel 3 Käesolev direktiiv jõustub avaldamise päeval. Artikkel 4 Käesolev direktiiv on adresseeritud liikmesriikidele. Brüssel, 13. juuli 1998 Nõukogu nimel eesistuja W. Schüssel [1] EÜT C 332, 7.11.1996, lk 11. [2] EÜT C 167, 1.6.1998. [3] EÜT C 157, 25.5.1998, lk 64. [4] EÜT L 14, 20.1.1998, lk 6. --------------------------------------------------
Euroopa Liidu Teataja L 276 , 13/10/1998 Lk 0009 - 0010



Komisjoni direktiiv 98/75/EÜ, 1. oktoober 1998, millega ajakohastatakse elektrienergia edastamist võrkude kaudu käsitleva direktiiviga 90/547/EMÜ hõlmatud üksuste loetelu (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1990. aasta direktiivi 90/547/EMÜ, mis käsitleb elektrienergia edastamist võrkude kaudu, [1] viimati muudetud komisjoni otsusega 95/162/EÜ, [2] eriti selle artikli 2 lõiget 2, ning arvestades, et: direktiivis 90/547/EMÜ käsitletud kõrgepingevõrgud ja nende eest liikmesriikides vastutavad üksused loetletakse selle direktiivi lisas; pärast asjaomase liikmesriigiga konsulteerimist ajakohastab komisjon nimekirja, kui seda on vaja direktiivi 90/547/EMÜ eesmärkide saavutamiseks, võttes eelkõige arvesse selle artikli 2 lõike 1 alapunkti a; loetelu kaasajastamist tingib üksuste ühinemine ja/või sõltumatute võrguettevõtete loomine Taanis, Saksamaal, Portugalis ja Soomes ning taotlus lisada Luksemburgi puhul teine kõrgepingevõrk; pärast asjaomaste liikmesriikidega konsulteerimist, ON VASTU VÕTNUD KÄESOLEVA DIREKTIIVI: Artikkel 1 Direktiivi 90/547/EMÜ lisa asendatakse käesoleva direktiivi lisaga. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid enne 28. veebruari 1999. Nad teatavad sellest viivitamata komisjonile. Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Direktiiv jõustub Euroopa Ühenduste Teatajas avaldamise päeval. Artikkel 4 Käesolev direktiiv on adresseeritud liikmesriikidele. Brüssel, 1. oktoober 1998 Komisjoni nimel komisjoni liige Christos Papoutsis [1] EÜT L 313, 13.11.1990, lk 30. [2] EÜT L 107, 12.5.1995, lk 53. -------------------------------------------------- LISA " LISA Käesoleva direktiiviga hõlmatud üksuste ja võrguettevõtete loetelu Riik | Üksus/võrk | Belgia | CPTE – Société pour la coordination de la production et du transport d'énergie électrique | Taani | Eltra Elkraft | Saksamaa | Bayernwerk AG Berliner Kraft- und Licht (Bewag)-AG EnBW Transportnetze AG Hamburgische Electricitäts-Werke AG (HEW) PreussenElektra Aktiengesellschaft RWE Energie AG Vereinigte Elektrizitätswerke Westfalen AG (VEW) VEAG Vereingte Energiewerke AG | Kreeka | Public Power Corporation (PPC) | Hispaania | Red Eléctrica de España, SA | Prantsusmaa | Électricité de France | Iirimaa | Electricity Supply Board | Itaalia | Edison Edison Termoelettrica Enel | Luksemburg | Cegedel Sotel | Madalmaad | SEP | Austria | Österreichische Elektrizitätswirtschaft AG Tiroler Wasserkraftwerke AG Vorarlberger Kraftwerke AG Vorarlberger Illwerke AG | Portugal | Rede Eléctrica Nacional SA (REN) | Soome | Suomen Kantaverkko Oyj(Finnish Power Grid PLC) | Rootsi | Affärsverket svenska kraftnät | Ühendkuningriik | National Grid Company Scottish Power Scottish Hydro-Electric Northern Ireland Electricity | " --------------------------------------------------
Euroopa Liidu Teataja L 318 , 27/11/1998 Lk 0043 - 0044



Komisjoni direktiiv 98/87/EÜ, 13. november 1998, millega muudetakse nõukogu direktiivi 79/373/EMÜ segasöötade turustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. aprilli 1979. aasta direktiivi 79/373/EMÜ (segasöötade turustamise kohta, [1] viimati muudetud komisjoni direktiiviga 97/47/EÜ [2]), eriti selle artikli 10 punkti e, ning arvestades, et: ühinemisakti XV lisa VII osa E jao lõike 4 alusel võib Rootsi Kuningriik 31. detsembrini 1997 jõusse jätta siseriiklikud õigusaktid, milles sätestatakse fosforisisalduse märkimine kalade jaoks ettenähtud segasööda etikettidele; eespool nimetatud akti XV lisa alusel peab Rootsi lisama ühenduse õigusaktide kohandamist käsitlevatele taotlustele asjaomase mineraali puhul üksikasjaliku teadusliku põhjenduse; Rootsi on edastanud põhjenduse 5. juunil 1997; direktiiviga 79/373/EMÜ nähakse ette kõnealuse direktiivi lisa korrapärane ajakohastamine teadusliku ja tehnilise arengu põhjal; fosforiga rikastamine häirib järvede ja merede ökoloogilist tasakaalu; sinivetikate õitsemine, hapnikuvaegus, kalade kõrge suremus ja vähenenud bioloogiline mitmekesisus on eutrofeerumise mõju sisejärvedele; seepärast on fosfori eraldumine vaja viia miinimumini; fosforisisalduse märkimine kalade jaoks ettenähtud segasööda etikettidele oleks oluline panus selle eesmärgi saavutamisel, kuna see hõlbustaks kasvatajatel kohaldada head söötmistava; käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/373/EMÜ lisa muudetakse vastavalt käesoleva määruse lisale. Artikkel 2 1. Liikmesriigid võtavad käesoleva direktiivi sätete järgimiseks vajalikud õigusnormid vastu ja avaldavad need hiljemalt 30. juunil 1999. Liikmesriigid teatavad sellest viivitamata komisjonile. Liikmesriigid kohaldavad neid norme alates 1. juulist 1999. Kui liikmesriigid võtavad vastu kõnealused õigusnormid, lisavad nad nendesse või kõnealuste õigusnormide ametliku avaldamise korral nende juurde viite käesolevale direktiivile. Viitamise viisi kehtestavad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 13. november 1998 Komisjoni nimel komisjoni liige Franz Fischler [1] EÜT L 86, 6.4.1979, lk 30. [2] EÜT L 211, 5.8.1997, lk 45. -------------------------------------------------- LISA Lisa B osas asendatakse punkt "Täissöödad" järgmisega: +++++ TIFF +++++ --------------------------------------------------